Вагі

**Ва́гі** (ад )&nbsp;— прылада для ўзважваньня прадметаў, рэчываў або вызначэньня масы цела. Вагі зь місамі на каромысьле называюцца **[[Шалі|шалямі]]**, прылады для ручнога ўзважваньня&nbsp;— **кантар** або **[[бязьмен]]**.

Найстарэйшыя вагі, датаваныя V тысячагодзьдзем да нашай эры, знойдзеныя ў Мэсапатаміі.

## Віды

* **[[Вагонныя вагі]]**&nbsp;— дзеля ўзважваньня чыгуначных вагонаў рознай даўжыні і грузападымальнасьці; найчасьцей выкарыстоўваюцца здвоеныя вагі, якія складаюцца з двух усталяваных поруч вагаў, падплятформныя пад’ёмныя мэханізмы якіх далучаныя да аднаго агульнага каромысла.
* **[[Аўтамабільныя вагі]]**&nbsp;— дзеля ўзважваньня грузавых аўтамабіляў; усталёўваюцца стацыянарна, асноўны пад’ёмны мэханізм іх мантуецца на моцным падмурку, памеры плятформы разьлічаныя на парамэтры грузавых аўтамабіляў.
* **[[Ваганеткавыя вагі]]**&nbsp;— дзеля ўзважваньня ваганетак. Паводле канструкцыі і ўстаноўкі маюць падабенства з аўтамабільнымі вагамі, адрозьніваюцца тым, што маюць на плятформе прымацаваныя кавалкі рэек і ўсталёўваюцца на рэйкавай каляіне.
* **[[Канвэерныя вагі]]**&nbsp;— дзеля ўзважваньня грузу, які рухаецца па канвэеры.
* **[[Лябараторныя вагі]]**&nbsp;— выкарыстоўваюцца дзеля хімічных ды інш. аналізаў рэчываў (вызначэньня вільготнасьці, складу тых ці іншых кампанэнтаў і да т. п.).
* **Гандлёвыя вагі**&nbsp;— выкарыстоўваюцца дзеля вызначэньня вартасьці ўзважанага тавару ў гандлёвых кропках.
* **Таварныя вагі**&nbsp;— нападлогавыя вагі, якія выкарыстоўваюцца на прамысловых прадпрыемствах, складах, гуртовых базах, у крамах.

## Клясыфікацыя

### Паводле прынцыпу вымярэньня масы
* **Рычажныя**&nbsp;— прынцып дзеяньня заснаваны на ўраўнаважваньні масы грузу з дапамогаю рычагу або сыстэмы рычагоў
* **Электронныя**&nbsp;— працуюць на аснове ператварэньня мэханічнага дзеяньня масы груза ў прапарцыйны ёй электрычны сыгнал, які выражаецца лічбавым індэксам значэньня вымеранай масы

### Паводле спосабу ўсталяваньня
* **Настольныя**&nbsp;— усталёўваюцца на ятку ці стале
* ****&nbsp;— выкарыстоўваюцца на працоўных месцах, дзе іншыя вагі прымяніць складана
* **Перасоўныя** (плятформныя)&nbsp;— усталёўваюцца, як правіла, на падлозе ў месцах прыёмкі тавару
* **Стацыянарныя**&nbsp;— усталёўваюцца на пастаянным месцы ў спэцыяльным паглыбленьні. Плятформа ваг павінна знаходзіцца на роўнай пляцоўцы, што палягчае працэс узважваньня

### Паводле вымяральнага мэханізму

* **Гірныя**&nbsp;— маса тавару вызначаецца шляхам падліку масы гіраў
* **Шкальныя**&nbsp;— маса тавару вызначаецца па шкале каромысла ў месцы разьмяшчэньня перасоўных гіраў, якія ўраўнаважваюць груз
* **Шкальна-гірныя**&nbsp;— маса тавару вызначаецца па значэньні гіраў, разьмешчаных на гіратрымальніку, і шкале каромысла, па якой перамяшчаецца дзеля ўраўнаважваньня грузу перасоўная гіра
* **Цыфэрблятныя**&nbsp;— маса грузу вызначаецца з дапамогаю стрэлкі на шкале цыфэрбляту
* **Цыфэрблятна-гірныя**&nbsp;— маса тавару разьлічваецца па суме масы гіраў на таварнай пляцоўцы і паказаньняў шкалы цыфэрбляту
* **Лічбавыя электронныя**&nbsp;— значэньне масы здымаецца з экрану, дзе фіксуецца лічбаю індэкс масы, цана тавару за 1&nbsp;кг і кошт тавару
* **[[Гідрастатычныя шалі|Гідрастатычныя]]**&nbsp;— даюць мажлівасьць выконваць узважваньне ўзору пароды ў вадкасьці (вадзе, этылявым сьпірце).

### Паводле спосабу дасягненьня раўнавагі
* **З аўтаматычным ураўнаважваньнем**
* **З паўаўтаматычным ураўнаважваньнем**
* **Зь неаўтаматычным ураўнаважваньнем**

### Паводле віду адліковай прылады
* **З аналягавай адліковай прыладай**
* **З дыскрэтнай адліковай прыладай**

## Сымбалізм

### Рэлігійны
Вагі выкарыстоўваюцца ў некаторых пантэістычных і монатэістычных рэлігіях. У Фэміды, Юстыцыі або Астрэі яна сымбалізуюць правасудзьдзе. Падобнае значэньне маюць вагі ў бога Кайраса — «удача прыходзіць тым, хто яе заслужыў».

Іншы варыянт сымбалізму вагаў — пасьмяротная ацэнка жыцьця чалавека. Так, на судзе Асырыса вага людзкога сэрца параўноўваецца з вагою пярынкі Маат. Схожым чынам узважвае душу чалавека па сьмерці Рашну ў зораастрызьме, арханёл Міхаіл у хрысьціянстве. У ісламе ў дзень усеагульнага ўваскрасеньня ўсе ўчынкі людзей будуць узважаныя, і па выніках узважваньня ўваскрэслыя трапяць у рай або пекла.

### Астралягічны
Шалі — адзін з знакаў задыяку, адпавядае пэрыяду з 23 верасьня да 23 кастрычніка. Пазначаецца сымбалем ♎.

## Крыніцы

Катэгорыя:Гандлёвае абсталяваньне

Катэгорыя:Побытавая тэхніка